വിദ്യാര്ഥിയുടെ ഓണ്ലൈന് കളിയില് പോയത് സഹോദരിയുടെ വിവാഹത്തിനായി കരുതിവെച്ച പണം തൃശ്ശൂര്: ഒന്പതാംക്ലാസുകാരന്റെ ഓണ്ലൈന് കളിഭ്രമം കളഞ്ഞത് സഹോദരിയുടെ വിവാഹത്തിനായി വീട്ടുകാര് സൂക്ഷിച്ച നാലു ലക്ഷം രൂപ. പണം നഷ്ടപ്പെട്ടത് മാതാപിതാക്കള് അറിയുന്നത് വിവാഹം ഉറപ്പിച്ചതിനുശേഷമാണ്. വിവാഹം അടുത്തപ്പോള് തുക പിന്വലിക്കാന് ബാങ്കില് ചെന്നപ്പോഴാണ് ഒരു പൈസപോലും ഇല്ലെന്ന് മനസ്സിലായത്. പക്ഷേ, ബാങ്ക് അധികൃതര് കൈമലര്ത്തി.പണം പല അക്കൗണ്ടുകളിലേക്കായി പോയതിന്റെ രേഖകള് അവരുടെ കൈവശമുണ്ടായിരുന്നു.ഈ രേഖകളുമായി ഇവര് പോലീസിനെ സമീപിച്ചു. പണം ആരൊക്കെയാണ് പിന്വലിക്കുന്നതെന്ന് പോലീസ് പരിശോധിച്ചപ്പോള് പല അക്കൗണ്ടുകളിലേക്കാണ് തുക കൈമാറിയതെന്ന് കണ്ടു. ഒമ്ബതാംക്ലാസുകാരനാണ് തുക മാറ്റിയതെന്നും വ്യക്തമാക്കി. വിദ്യാര്ഥിക്ക് പഠിക്കാന് വീട്ടുകാര് മൊബൈല്ഫോണ് വാങ്ങി നല്കിയിരുന്നു. ഇതില് ഉപയോഗിച്ചിരുന്നത് അമ്മയുടെ പേരിലുള്ള സിംകാര്ഡാണ്. ഈ നമ്ബര്തന്നെയാണ് ബാങ്ക് അക്കൗണ്ടിലും നല്കിയിരുന്നത്.